कचरा सफाई के लिए वाहन खरीदने के लिए कोर्ट में याचिका पेश की
कोटा|वकील लोकेशकुमार सैनी ने कचरा सफाई के लिए पर्याप्त वाहन बजट लैप्स होने से पहले जनहित में खरीद कर उनका उपयोग कोटा शहर के लिए शीघ्र करने की मांग को लेकर याचिका कोर्ट में पेश की है। इस पर कोर्ट ने कलेक्टर, नगर निगम आयुक्त और महापौर को नोटिस जारी किए हैं। साथ ही उनसे 15 मार्च को जवाब देने के लिए बुलाया है। सैनी ने याचिका में कलेक्टर, नगर निगम आयुक्त और महापौर को पार्टी बनाया है। इस पर अदालत ने तीनों को नोटिस जारी कर जवाब देने के आदेश दे दिए। अदालत ने याचिका पर सुनवाई के लिए 15 मार्च की पेशी तय की है।
hin_Deva hin_Deva